b'\n_START_ARTICLE_\nAvonlea (fiktio)\n_START_PARAGRAPH_\nAvonlea on kuvitteellinen paikkakunta Prinssi Edwardin saarella Kanadan it\xc3\xa4rannikolla. Se on L. M. Montgomeryn kirjojen sek\xc3\xa4 niihin perustuvan televisiosarjan Tie Avonleaan tapahtumapaikka. Kuvitteellisen Avonlean esikuvana toimi Prinssi Edwardin saarella sijaitseva Cavendishin kaupunki._NEWLINE_Montgomeryn kirjoissa Avonlea sijaitsee Prinssi Edwardin saaren pohjoisosassa pienell\xc3\xa4 niemimaalla. Kaupungin p\xc3\xa4\xc3\xa4elinkeinot ovat maanviljely ja ravustus. Avonlean kuvitteelliset naapurikaupungit ovat Carmody, White Sands, Grafton ja Bright River.'